Asa Ensio

Asarias Ensio (synt. Pulliainen, 26. joulukuuta 1872 Pieksämäki – 14. huhtikuuta 1931 KirkkonummiViitattu 24.3.2021.) oli suomalainen osuustoimintaliikkeen vaikuttaja, muun muassa Elannon perustajia ja ensimmäinen toimitusjohtaja.Toimitusjohtaja Asa Ensio.Helsingin Sanomat, 16.4.1931, s. 2 

Ensio tuli ylioppilaaksi 1895 ja ryhtyi sitten opiskelemaan, joskin toimi myös postiharjoittelijana ja apteekkioppilaana. Hän päätyi Pellervo-Seuran ensimmäiseksi kamreeriksi 1899–1901 ja sittemmin useiden eri osuustoiminnallisten hankkeiden ja liiketoimintojen perustamisen ja johtamisen pariin. Elannon toimitusjohtaja hän oli 1905–1908, samoin kuin perustamassa ja johtamassa osuustoiminnallista ruokala Osmolaa vuodesta 1903 ja kotileipomo Mannaa sekä vaikuttamassa pesulaitos Pesulan perustamiseen. Ensio myös opetti kirjanpitoa ja toimi isännöitsijänä sekä avusti Hannes Gebhardia tilastollisissa tehtävissä. Aivohalvaukseen kuolleella Ensiolla oli vaimo ja kaksi lasta.  

Lähteet

Luokka:Suomalaiset osuustoimintaliikkeen vaikuttajat
Luokka:Suomalaiset yritysjohtajat
Luokka:Vuonna 1872 syntyneet
Luokka:Vuonna 1931 kuolleet